ምኽፋት ዶብ ኢትዮጵያን ኤርትራን፡ ኣብ ሓድሽ ዓመት ኢትዮጵያውያን ምስ ተበሰረ፡ ሰፊሕ ምንቅስቓስን ምትሕውዋስ ህዝብን ተራእዩ እዩ። ኣብ ከባቢ ዶባት፤ ብር ናብ ናቕፋ፡ ናቕፋ ናብ ብር ክሽረፍ ጀሚሩ። ዝተፈላለየ ኣቑሑ ሒዘን ካብ ኢትዮጵያ ናብ ኣስመራ ዝጉዓዛ መካይን መስርዕ ሒዘን ምርኣይ እናተለመደ መጺኡ፤ ናይ ኤርትራ ቁጽሪ ሰሌዳ ዝሓዛ መካይን ድማ ኣብ ከተማታት መቐለ፣ ዓዲግራት፣ ዓድዋን ካልኦት ከተማታት ትግራይን ምርኣይ ንቡር ኮይኑ። ካቢነ ሚኒስተራት ኤርትራ ኣኼባ ኣካይዱ "መራሕትና፡ ጠንቂ'ቲ ብዝኾነ ኣሃዝ ዘይትመን ዘጋጠመ ክሳራ'ዮም" ካብዚ ሓሊፉ፡ ስሩዕ መነባብሮኦም ኣብዘን ከተማታት ዝገብሩ፣ ክመሃሩን ኣብ ንጥፈታት ንግዲ ክሳተፉን ዝጀመሩ ኤርትራውያን ቁጽሮም ውሑድ ኣይኮነን። ሊዲያ ተኪኤ ምስ በዓል ቤታ ኣብ መቐለ፡ ቀበሌ 16 ኣብ ዝበሃል ከባቢ፡ ቤት መስተ ከፊታ ዝረኸብናያ ኤርትራዊት መንእሰይ'ያ። "ኩሉ ሰብ ኣብ ልዕሊ ኤርትራውያን ዘለዎ ኣረኣእያ ጽቡቕ'ዩ። ኩልና እናተሓጋገዝና ኢና ንሰርሕ ዘለና" ትብል። "ኣብ ኤርትራ ድሕሪ ምኽፋት እቲ ዶብ ዋጋታት እናነከየ መጺኡ። ዝሓሸ ነገር ክንረክብ ንኽእል ኢና ብዝብል ድማ ናብዚ መጺእና፤ ካብ ዝሓሰብኩዎ ንላዕሊ'ዩ ጸኒሑኒ። ልብኻ ኣውዲቕካ እትሰርሐሉ ሰላም ኣሎ" ትብል ሊዲያ። ቅድሚ ሽዱሽተ ወርሒ ካብ ኣስመራ ማይ ተመናይ ከም ዝመጽአት ዝገለጸት ሳሮን ተስፋጋብር ብወገና፡ "ቀንዲ መምጽእየይ ስድራ ንምሕታት'ዩ ነይሩ" ኢላ። "ኣስመራ በጺሐ ዳግም እንትምለስ ግን፡ ኣብዚ ከባቢ ዘሎ ኩነታት ተዓዚበዮ፤ ስራሕ ከም ዘሎ ርእየ። ምስ ሓደ ኢትዮጵያዊ ኮይነ ድማ ስራሕ ጀሚረ ኣለኹ" ትብል። ምቹውነት ስራሕን ንግድን ንኢትዮጵያን ኤርትራን ዘራኽቡ መስመራት ንምንታይ ዳግማይ ተዓጽዮም ክበሃል ከሎ፤ ከም መንቀሊ "ክኸውን ይኽእል እዩ" ተባሂሎም ካብ ዝቐርቡ ዘለዉ ምኽንያታት ሓደ፡ ነቲ ብፍኑው ዝተጀመረ ርክባት ስርዓት ንምትሓዝ እዩ ዝብል ይርከቦ። "ኣብ ኲናት ኩሉ ኢኻ ትስእል" ሰላም ኢትዮ ኤርትራ ዘናፍቐኒ መጥቃዕቲ ግብረ ሽበራ ለንደን 7-7 ቅድም ክብል'ውን እንተኾነ፤ እቲ ርክባት መታን ውሕስነት ክህልዎ ሕግን ስርዓትን ክኽተል ግድን እዩ ዝብል ርእይቶታት ክወሃብ ጸኒሑ እዩ። ቅድሚ ዳግማይ ምዕጻው እቲ ዶባት ዘዘራረብናያ ወይዘሮ ሊድያ፡ "ኩሉ ነገር ሕጋዉነት ሃልዩዎ፡ ብሰላም ክትኣቱን ክትወጽእን ዘኽእል ክኸውን፤ እቲ ሸቐጥ'ውን ከምቲ ጀሚሩዎ ዘሎ ተጠናኺሩ ክቕጽል'የ ዝደሊ" ኢላ ነይራ። ሕጂ ዘላትሉ ዓዲ [መቐለ]፡ ንስራሕ ምቹእ ምዃኑ እትዛረቭ ሳሮን ባርያጋብር ድማ፡ "እግሪ ሰላም ስዒብና ሰሪሕና ብሰላም ክንነብር ስለ ዝመጻእና፡ ድሕሪ ሕጂ ዝኹለፍ ነገር ክህሉ ኣይደልን" ትብል። ሳሮን፡ እቲ ርክባት ከይኩለፍ መታን ከኣ ሕጋዊ መስርሕ ክሕዝ ኣለዎ በሃሊት እያ። ርክብ ንግዲ ክልተ ሃገራት እንታይ ክመስል ኣለዎ?
